**iŠkVP „Dosiahni vyššie“**

**Ročník: Príma- ročník ochrany prírody**

**Ročníkový projekt : Vedieť – Rozumieť – Chrániť**

**Časový plán:**

Inštruktáž: september

Vytvorenie skupín: 30. september

Priebežná prezentácia výsledkov na Dni otvorených dverí – december a február

Termín: do konca apríla

**Individuálne aktivity**

Každý žiak popíše a zhromaždí dôkazy o vlastných aktivitách a aktivitách svojej rodiny v oblasti ochrany života na Zemi

Odporúčané sú rôzne aktivity (brigáda, výsadba rastlín, čistenie brehov riek, separovanie odpadov,...) **Minimálne 3x ročne: 1x jeseň, 1x zima, 1x jar na ranných kruhoch**

Výstup: ppt prezentácia, poster, materiály o vlastných aktivitách si zakladajú do svojho elektronického žiackeho portfólia

**SKUPINOVÁ AKTIVITA**

**Téma: Včelárstvo**

Žiaci sa oboznámia so základnými informáciami o včelách na hodine biológie. Prostredníctvom pána školníka - včelára, preniknú do problematiky včelárstva hlbšie. Prevedie ich zaujímavými poznatkami zo života včiel priamo v školskej včelnici.

(*pred vstupom do včelnice treba zistiť u žiakov/rodičov možnú alergiu na uštipnutie a alergiu na med*)

Následné skupinové aktivity sa budú týkať rôznych oblastí života včiel:

**Skupiny triedny učiteľ vytvorí do konca septembra, cca 4 žiaci.**

Skupiny spracujú nasledovné témy:

* charakteristika včiel /kto žije v úli **/statický, dynamický opis na hodine SLJ/ + spol. báseň o včelách, anj/nej/špj – preklad, jednoduchý preklad básne alebo textu o včielkach, matematika/geometria – 5 príkladov so včielkami alebo stavba jednoduchého úľa – nákres, výtvarná výchova – maľba, kresba alebo koláž o včelách, dejepis – história včelárstva alebo konkrétneho včelára z regiónu, geografia – lokality, vedieť nájsť na mape, informatika – vytvoriť prezentáciu na Deň otvorených dverí – december**
* rok včely/ako žijú včely
* apiterapia
* príčiny úbytku včiel /ako ich môžeme chrániť
* publicita – článok, príspevok/ web, Gympsy **a prezentácia na DOD – použije sa vždy v decembri nasledujúceho roka – pomoc s prípravou rovesnícka skupina**

**celotriedne aktivity**

Rôzne výzvy pre celú triedu, ktorými pomôžu životnému prostrediu. Minimálne 2 výzvy za školský rok.

Žiaci si ich sami navrhnú a snažia sa o ich dodržiavanie (napr. nikto si počas týždňa nedonesie desiatu v plastovom vrecúšku, vodu v plastovej fľaši, nevyhodí desiatu,...) Všetky výzvy si zapisujú a spolu vyhodnocujú a môžu sa so svojimi úspechmi podeliť napr. na webe školy.

**Téma: Mikrozelenina**

Žiaci sa oboznámia so základnými informáciami o pôde, o jej význame a ochrane. V triede budú pod vedením rovesníkov pestovať v špeciálnom stojane pri umelom svetle mikrozeleninu.

Naučia sa:

* zásady starostlivosti o mikrozeleniny
* spôsoby využitia mikrozeleniny.
* **spolupráca s rovesníckou skupinou na Dni otvorených dverí.**

**VÝSTUPY:**

**Termín odovzdania: 31. marec**

1. žiak si vedie portfólio
2. založené dôkazy, fotografie,...
3. malá žiacka konferencia na Deň Zeme 22. apríla na triednom rodičovskom združení 22. apríla s drobným občerstvením dochuteným mikrozeleninou.

**HODNOTENIE:**

1. priebežné mesačné, najaktívnejší jednotlivci a skupiny dostanú jednotku z predmetu BIO s váhou 50%
2. záverečné- pre najaktívnejších jednotlivcov alebo skupiny zorganizuje škola jednodňový výlet s ekologickou tematikou.

V Púchove 20.12.2021/ 28.8.2024

Projekt vypracovala Mgr. Katarína Panvicová, PaedDr. Dana Mucsková